PMIndiaData/PMIndiaSum huggingface dataset:
રાષ્ટ્રપતિ ભવનમાં વિઝિટર્સ કોન્ફરન્સ દરમ્યાન ઇન્પ્રિન્ટ ઈન્ડિયા માહિતી પુસ્તિકા રજૂ કર્યા પછી પ્રધાનમંત્રીની ટિપ્પણી

પ્રધાનમંત્રી શ્રી નરેન્દ્ર મોદીએ આજે રાષ્ટ્રપતિ ભવનમાં વિઝિટર્સ કોન્ફરન્સમાં ઇમ્પ્રિન્ટ ઈન્ડિયા માહિતી પુસ્તિકા – બ્રોશર રજૂ કર્યું હતું. આ ભારત માટે પ્રાસંગિક દસ ટેકનોલોજી ક્ષેત્રોના પ્રમુખ અભિયાંત્રિકી અને પ્રૌદ્યોગિકી સંબંધી પડકારોનો સામનો કરવાની યોજના તૈયાર કરવા માટે સમસ્ત આઈઆઈટી સંસ્થાનો અને આઈઆઈએસસીની સંયુક્ત પહેલ છે. આ અવસરે પોતાના સંબોધનમાં પ્રધાનમંત્રીએ રાષ્ટ્રની પ્રગતિ અને વિકાસ માટે નવાચાર અને પ્રૌદ્યોગિકીના મહત્વ પર ભાર મુક્યો હતો. તેમણે કહ્યું કે ઉચ્ચ શિક્ષણ સંસ્થાનોમાં શિખવા માટે નવાચારને અગ્રિમતા આપવી જોઇએ. તેમણે કહ્યું કે ગ્લોબલ વોર્મિંગ જેવા પડકારોનો ઉકેલ શોધવો અને બરબાદીને ધનમાં પરિવર્તિત કરવું એ ભારત માટે ઉભરી આવવાની ચાવી છે. તેમણે ઉચ્ચ શિક્ષણ સંસ્થાનો દ્વારા વિનિર્માણ જેવા ક્ષેત્રોમાં ધ્યાન કેન્દ્રિત કરવા માટે આહ્વાન કર્યું હતું. પ્રધાનમંત્રીએ કહ્યું કે વિજ્ઞાન સાર્વભૌમિક છે પરંતુ ટેકનીક સ્થાનિક હોવી જોઇએ. તેમણે શિક્ષણ અને ઉદ્યોગ જગતની ભાગીદારી વધારવા આહ્વાન કર્યું હતું. પ્રધાનમંત્રીએ રાષ્ટ્રપતિની પ્રશંસા કરતા તેમને જ્ઞાનના સાગર ગણાવ્યા અને ઉચ્ચ શિક્ષણની દિશામાં તેમના પ્રયાસો વખાણ્યા હતા.
કર્ણાટકનાં ઉજિરમાં 29 ઓક્ટોબર, 2017નાં રોજ જનસભામાં પ્રધાનમંત્રીનાં સંબોધનનો મૂળ પાઠ

વિશાળ સંખ્યામાં પધારેલા પ્રિય ભાઈઓ અને બહેનો, મારું સદનસીબ છે કે આજે મને ભગવાન મંજુનાથનાં ચરણોમાં માથું નમાવવાની, તેમનાં દર્શન કરવાની અને તમને બધાને મળવાની તક સાંપડી. ગયા અઠવાડિયે હું કેદારનાથજીનાં દર્શને ગયો હતો. આદિ શંકરાચાર્યજીએ કેદારનાથમાં હજારો વર્ષ અગાઉ રાષ્ટ્રીય એકતાની ધૂણી ધખાવી હતી, સાધના કરી હતી. મને આજે એક વાર ફરી દક્ષિણ તરફ મંજુનાથેશ્વરનાં ચરણોનાં દર્શન કરવાનું સૌભાગ્ય પ્રાપ્ત થયું છે. હું નથી જાણતો કે નરેન્દ્ર નામની કોઈ વ્યક્તિને ડૉક્ટર વીરેન્દ્ર હેગડેજીનું સન્માન કરવાનો અધિકાર છે કે નહીં? તેમનો ત્યાગ, તેમની તપસ્યા, તેમનું જીવન, 20 વર્ષની નાની વયે
પ્રધાનમંત્રીએ દાદર અને નગર હવેલીમાં વિવિધ સરકારી પ્રોજેક્ટ લોન્ચ કર્યા

પ્રધાનમંત્રી શ્રી નરેન્દ્ર મોદીએ આજે સેલવાસ, દાદર અને નગર હવેલીમાં કેટલાક સરકારી પ્રોજેક્ટ્સનું ઉદ્ઘાટન કર્યું હતું. તેમાં સરકારી ઇમારતો, સોલાર પીવી સિસ્ટમ, જન ઔષધિ કેન્દ્રો અને પાસપોર્ટ સેવા કેન્દ્રો સામેલ છે. તેમણે દિવ્યાંગજનોને સહાય અને સહાયક ઉપકરણોનું પણ વિતરણ કર્યું હતું તથા વર્તમાન સરકારી યોજનાઓ હેઠળ અન્ય લાભો એનાયત કર્યા હતા. આ પ્રસંગે બોલતાં તેમણે કહ્યું હતું કે, તેઓ પ્રધાનમંત્રી તરીકે પ્રથમ વખત દાદર અને નગર હવેલી આવ્યા છે, પણ અગાઉ અહીં ઘણી વખત આવી ચુક્યા છે. તેમણે જણાવ્યું હતું, પ્રધાનમંત્રી તરીકે હોદ્દો સંભાળ્યાં પછી તેમણે દાદર અને નગર હવેલીમાં વિકાસલક્ષી યોજનાઓની અસર પર વિગતો માગી હતી અને ત્યારથી કેન્દ્ર સરકાર ધ્યાન આપવાને લાયક ક્ષેત્રો પર કામ કરી રહી છે. વિકાસલક્ષી થીમ પર બોલતા તેમણે કહ્યું હતું કે, દરેક ભારતીયને મકાનની સુવિધા મળવી જોઈએ. તેમણે જણાવ્યું હતું કે, એક વર્ષથી ઓછા સમયમાં એલપીજી માટે ઉજ્જવલા યોજના હેઠળ લાભાર્થીઓની સંખ્યા 2 કરોડના આંકડાને વટાવી ગઈ છે. પ્રધાનમંત્રીએ ભારપૂર્વક જણાવ્યું હતું કે, કેન્દ્ર સરકાર ગરીબો અને મધ્યમ વર્ગની લૂંટ ક્યારેય નહીં થવા દે. તેમણે કેશલેસ વ્યવહારો માટે ભીમ એપ ડાઉનલોડ કરવા જનમેદનીને અપીલ કરી હતી.
આવાસ, વીજળી, શૌચાલયો, ગેસ, રસ્તા, હૉસ્પિટલો અને શાળાઓ જેવી મૂળભૂત સુવિધાઓના અભાવે મહિલાઓ, ખાસ કરીને ગરીબ મહિલાઓને અસર થઈ છે: પ્રધાનમંત્રી

પ્રધાનમંત્રી શ્રી નરેન્દ્ર મોદીએ આજે મહિલાઓનાં સશક્તીકરણના સરકારનાં વિઝનનું એક સર્વગ્રાહી વિવરણ આપ્યું હતું. તેમણે કહ્યું હતું કે આવાસ, વીજળી, શૌચાલયો, ગેસ, રસ્તા, હૉસ્પિટલો અને શાળાઓ જેવી મૂળભૂત સુવિધાઓના અભાવથી મહિલાઓ, ખાસ કરીને ગરીબ મહિલાઓને સૌથી ખરાબ અસર થઈ છે. આજે જ્યારે આપણે આઝાદીના 75મા વર્ષમાં પ્રવેશી રહ્યા છીએ અને છેલ્લા સાત દાયકાઓની પ્રગતિ જોઇએ છીએ ત્યારે એવી લાગણી અનિવાર્યપણે થાય છે કે આ સમસ્યાઓ દાયકાઓ પહેલા ઉકેલાઇ જવી જોઇતી હતી એમ પ્રધાનમંત્રીએ જણાવ્યું હતું. તેઓ ઉત્તર પ્રદેશમાં મહોબા ખાતે આજે વીડિયો કૉન્ફરન્સથી ઉજ્જવલા 2.0નો શુભારંભ કર્યા બાદ બોલી રહ્યા હતા. પ્રધાનમંત્રીએ કહ્યું હતું કે ગળતું છાપરું, વીજળીનો અભાવ, પરિવારમાં માંદગી, શૌચાલય માટે અંધારું થવાની રાહ જોવી, શાળાઓમાં શૌચાલયનો અભાવ એ બધાંએ આપણી માતાઓ અને દીકરીઓએ સીધી અસર કરી છે. પ્રધાનમંત્રીએ એક અંગત નોંધની ભૂમિકા લઈ અને કહ્યું કે આપણી પેઢી આપણી માતાઓને ધુમાડા અને ગરમીથી દુ:ખી થતી જોઇને મોટી થઈ છે. પ્રધાનમંત્રીએ સવાલ કર્યો હતો કે જો આપણી ઊર્જા આ પાયાની જરૂરિયાતોની સાથે પનારો પાડવામાં ખર્ચાઇ જતી હોય તો આપણે આપણી આઝાદીના 100 વર્ષો તરફ કેવી રીતે આગળ વધી શકીએ. જો એક પરિવાર કે એક સમાજ પાયાની સુવિધાઓ માટે સંઘર્ષ કરતો રહે તો તે મોટાં સપનાં જોઇને એને કેવી રીતે સિદ્ધ કરી શકે. એક સમાજ માટે એનાં સપનાં હાંસલ કરવા માટે, સપનાં પરિપૂર્ણ થઈ શકે છે એવી લાગણી અનિવાર્ય છે. “એક દેશ આત્મવિશ્વાસ વગર આત્મનિર્ભર કેવી રીતે બની શકે” એવું પ્રધાનમંત્રીએ પૂછ્યું હતું. શ્રી મોદીએ કહ્યું હતું કે 2014માં અમે આ સવાલો અમારી જાતને પૂછ્યા હતા. એ બહુ સ્પષ્ટ હતું કે આ સમસ્યાઓ ચોક્કસ સમયમર્યાદામાં ઉકેલવાની જરૂર છે. તેમણે કહ્યું કે ઘર અને રસોડાં સંબંધી સમસ્યાઓ પહેલા ઉકેલાય ત્યારે જ આપણી દીકરીઓ ઘર અને રસોડાંમાંથી બહાર આવી શકશે અને રાષ્ટ્ર નિર્માણમાં વ્યાપકપણે યોગદાન આપશે. આથી, છેલ્લાં 6-7 વર્ષોમાં સરકારે વિવિધ મુદ્દાઓનો ઉકેલ મેળવવા મિશન મોડ પર–જીવનલક્ષ્યની ઢબે કામ કર્યું છે, એમ તેમણે જણાવ્યું હતું. તેમણે આવા ઘણા હસ્તક્ષેપની યાદી આપી હતી જેમ કે સમગ્ર દેશમાં સ્વચ્છ ભારત મિશન હેઠળ કરોડો શૌચાલયો બનાવાયા ગરીબ પરિવારો માટે, મોટા ભાગે મહિલાઓનાં નામે 2 કરોડથી વધારે આવાસો ગ્રામીણ રસ્તાઓ સૌભાગ્ય યોજના હેઠળ 3 કરોડ પરિવારોને વીજળી જોડાણ મળ્યાં રૂ. 5 લાખ સુધીની મફત તબીબી સારવાર માટે આયુષ્યમાન ભારત 50 કરોડ લોકોને કવર આપી રહ્યું છે. માતૃ વંદના યોજના હેઠળ ગર્ભાવસ્થા દરમ્યાન રસીકરણ અને પોષણ માટે સીધા નાણાં ટ્રાન્સફર કોરોના ગાળા દરમ્યાન મહિલાઓના જન ધન ખાતાંઓમાં 30 હજાર કરોડ રૂપિયા સરકાર દ્વારા જમા કરાવાયા જલ જીવન મિશન હેઠળ આપણી બહેનો પાઇપ દ્વારા પાણી મેળવી રહી છે. તેમણે કહ્યું હતું કે આ યોજનાઓએ મહિલાઓનાં જીવનમાં સર્વાંગી પરિવર્તન આણ્યું છે. પ્રધાનમંત્રીએ નોંધ્યું કે બહેનોનાં આરોગ્ય, સગવડ અને સશક્તીકરણના સંકલ્પને ઉજ્જવલા યોજનાથી બહુ મોટું જોર મળ્યું છે. આ યોજનાના પહેલા તબક્કામાં ગરીબ, દલિત, વંચિત, પછાત અને આદિવાસી પરિવારોની 8 કરોડ મહિલાઓને મફત ગેસ જોડાણો આપવામાં આવ્યા હતા. તેમણે કહ્યું કે આ મફત ગેસ જોડાણનો લાભ કોરોના મહામારીના યુગમાં અનુભવાયો હતો. ધંધા ઠપ હતા અને હેરફેર નિયંત્રિત હતી ત્યારે કરોડો ગરીબ પરિવારોને મહિનાઓ સુધી મફત ગેસ સિલિન્ડર્સ મળ્યા હતા. “કલ્પના કરો, જો ઉજ્જવલા ન હોત તો આ ગરીબ બહેનોની શી દશા થઈ હોત” એમ પ્રધાનમંત્રીએ પૂછ્યું હતું.
ઉજ્જવલા યોજનાએ લક્ષિત તારીખના 7 મહિના પહેલાં જ 8 કરોડ LPG જોડાણોનું લક્ષ્ય હાંસલ કર્યું

પ્રધાનમંત્રીએ આજે ઔરંગાબાદ ખાતે મહારાષ્ટ્ર રાજ્ય ગ્રામીણ આજીવિકા મિશન ( કાયદો લાવ્યા છીએ;આ કાયદો હાલમાં ઘણા રાજ્યોમાં અમલીકૃત છે અને લાખો ફ્લેટ આ કાયદા હેઠળ બની રહ્યાં છે.” સરકાર મર્યાદિત ક્ષેત્રમાં કામ કરવા માંગતી નથી પરંતુ તમામ યોજનાઓને વિકાસ માટે લાવવા માંગે છે તેમ જણાવતા પ્રધાનમંત્રીએ આશા વ્યક્ત કરી હતી કે, સરકારની યોજનાઓને સફળ કરવામાં લોકો પણ સારું યોગદાન આપશે. પ્રધાનમંત્રીએ આજેશ્રી ઉમાજી નાયકને તેમની જન્મજયંતિ નિમિત્તેશ્રદ્ધાંજલી આપતા કહ્યું હતુંકે, તેઓ ખૂબ જ સારા સ્વાતંત્ર્ય સેનાની હતા. આ પ્રસંગે, પ્રધાનમંત્રીએ “ટ્રાન્સફોર્મિંગ રૂરલ મહારાષ્ટ્ર” (ગ્રામીણ મહારાષ્ટ્રનો કાયાકલ્પ)નામના પુસ્તકનું વિમોચન કર્યું હતું. મહારાષ્ટ્રના રાજ્યપાલ શ્રી ભગતસિંહ ખોશયારી; મહારાષ્ટ્રના મુખ્યપ્રધાન શ્રી દેવેન્દ્ર ફડણવીસ; કેન્દ્રીય વાણિજ્ય અને ઉદ્યોગ તેમજ રેલવે મંત્રી શ્રી પીયૂષ ગોયલ; મહારાષ્ટ્ર સરકારના ગ્રામીણ વિકાસ, મહિલા અને બાળવિકાસ મંત્રી શ્રીમતી પંકજા મુંડે; અને મહારાષ્ટ્ર સરકારના ઉદ્યોગ અને ખાણકામ મંત્રી શ્રી સુભાષ દેસાઇ સહિત અન્ય મહાનુભવો આ પ્રસંગે ઉપસ્થિત રહ્યા હતા.
પ્રધાનમંત્રી શ્રી નરેન્દ્ર મોદી અને મંગોલિયાના રાષ્ટ્રપતિ માનનીય શ્રી ખાલ્તમાગિન બટુલ્ગા દ્વારા સંયુક્ત રીતે બુદ્ધની મૂર્તિનું અનાવરણ કરવામાં આવ્યું

પ્રધાનમંત્રી નરેન્દ્ર મોદી અને મંગોલિયાના રાષ્ટ્રપતિ માનનીય શ્રી ખાલ્તમાગીન બટુલ્ગા દ્વારા સંયુક્ત રીતે ઉલાનબટોરા ખાતે ઐતિહાસિક ગંડાન તેગચેન્લિંગ મઠમાં ભગવાન બુદ્ધ અને તેમના બે અનુયાયીઓની મૂર્તિનું અનાવરણ કરવામાં આવ્યું હતું. પ્રધાનમંત્રીએ 2015માં મંગોલિયાની મુલાકાત વખતે ગંડાન તેગચેન્લિંગ મઠ ખાતે પૂજા-અર્ચના કરી હતી અને જાહેરાત કરી હતી કે તેઓ આ મઠને ભગવાન બુદ્ધની મૂર્તિની ભેટ આપશે. આ સમયે તેમણે બંને દેશો અને લોકો વચ્ચે સમાન બૌદ્ધ વારસો અને સાંસ્કૃતિક જોડાણ હોવાની વાત જણાવી હતી. ભગવાન બુદ્ધ બેઠા હોય તેવી મુદ્રામાં આ મૂર્તિ તૈયાર કરવામાં આવી છે અને સાથે તેમના બે શિષ્યો છે જે શાંતિ અને સહ-અસ્તિત્વ સાથે કરુણાનો સંદેશ આપે છે. આ મહિનાની શરૂઆતમાં 6-7 સપ્ટેમ્બર 2019 દરમિયાન ઉલાનબટોરા ખાતે યોજાયેલ સંવાદ ચર્ચાના ત્રીજા સંસ્કરણ દરમિયાન આ મૂર્તિને ગંડાન મઠ ખાતે સ્થાપિત કરવામાં આવી હતી. સંવાદ ચર્ચાના ત્રીજા સંસ્કરણમાં વિવિધ દેશોમાં બૌદ્ધ ધાર્મિક અગ્રણીઓ, તજજ્ઞો અને વિદ્વાનો બૌદ્ધવાદ સંબંધિત સમકાલીન પ્રશ્નો પર ગંભીર વિચાર કરવા માટે એકત્ર થયા હતા. ગંડાન તેગચેન્લિંગ મઠ મંગોલિયાના બૌદ્ધધર્મીઓ માટેનું મુખ્ય કેન્દ્ર છે અને બૌદ્ધ વારસાની મૂલ્યવાન વસ્તુઓનું સંગ્રહસ્થાન છે. ત્યાં 21-23 જૂન 2019 દરમિયાન એશિયન બુદ્ધિસ્ટ કોન્ફરન્સ ફોર પીસ (, થાઈલેન્ડ, જાપાન વગેરે સહિત 14 દેશોનાં 150થી વધુ મહેમાનો તેમાં ઉપસ્થિત રહ્યા હતા. આજે પ્રધાનમંત્રી અને મંગોલિયાના રાષ્ટ્રપતિ માનનીય શ્રી ખાલ્તમાગીન બટુલ્ગા દ્વારા કરવામાં આવેલું મૂર્તિનું અનાવરણ ભગવાન બુદ્ધના સાર્વત્રિક સંદેશ માટે બંને દેશોના સહિયારા આદરનું પ્રતિક દર્શાવે છે.
પ્રધાનમંત્રીએ જાપાનના પૂર્વ પ્રધાનમંત્રી શિન્ઝો આબેના અંતિમ સંસ્કારમાં હાજરી આપી

પ્રધાનમંત્રી શ્રી નરેન્દ્ર મોદીએ નિપ્પોન બુડોકાન, ટોક્યો ખાતે જાપાનના પૂર્વ પ્રધાનમંત્રી શિન્ઝો આબેના રાજ્યકક્ષાના અંતિમ સંસ્કારમાં હાજરી આપી હતી. રાજ્યના અંતિમ સંસ્કારમાં 20 થી વધુ રાજ્ય/સરકારના વડાઓ સહિત 100 થી વધુ દેશોના પ્રતિનિધિઓએ ભાગ લીધો હતો. પ્રધાનમંત્રીએ ભૂતપૂર્વ પ્રધાનમંત્રી આબેની સ્મૃતિનું સન્માન કર્યું, જેમને તેઓ એક પ્રિય મિત્ર અને ભારત-જાપાન ભાગીદારીના મહાન ચેમ્પિયન માનતા હતા. રાજ્યકક્ષાના અંતિમ સંસ્કાર બાદ, પ્રધાનમંત્રીએ અકાસાકા પેલેસમાં સ્વર્ગીય પીએમ આબેના જીવનસાથી શ્રીમતી અકી આબે સાથે વ્યક્તિગત મુલાકાત કરી હતી. પ્રધાનમંત્રી મોદીએ શ્રીમતી આબેને હૃદયપૂર્વક સંવેદના વ્યક્ત કરી હતી. તેમણે તેમની સ્નેહભરી મિત્રતા અને ભારત-જાપાન સંબંધોને નવી ઊંચાઈઓ પર લઈ જવા માટે ભૂતપૂર્વ પ્રધાનમંત્રી આબે દ્વારા આપવામાં આવેલા નોંધપાત્ર યોગદાનને યાદ કર્યું. પ્રધાનમંત્રીએ ત્યારબાદ તેમના શોકનો પુનરોચ્ચાર કરવા પ્રધાનમંત્રી કિશિદા સાથે ટૂંકી વાતચીત પણ કરી હતી.
પ્રિય રંજન દાસમુન્શીનાં નિધન પર પ્રધાનમંત્રીએ દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ પૂર્વ કેન્દ્રિય મંત્રી શ્રી પ્રિય રંજન દાસમુન્શીનાં નિધન પર દુઃખ વ્યક્ત કર્યું. પ્રધાનમંત્રીએ કહ્યું, “શ્રી પ્રિય રંજન દાસમુન્શી સમૃદ્ધ રાજકીય અને પ્રસાશનિક અનુભવ ધરાવતા એક લોકપ્રિય નેતા હતા. તેઓએ ભારતમાં ફૂટબોલની રમતને લોકપ્રિય બનાવવા માટે નોંધપાત્ર કામ કર્યું હતું. એમનાં નિધનથી દુઃખ થયુ, દીપા દાસમુન્શીજી અને તેમના પરિવાર તેમજ એમનાં સમર્થકો સાથે મારી સંવેદના છે.”
ભારત અને જાપાનનું વિઝન સ્ટેટમેન્ટ

ભારતનાં પ્રધાનમંત્રી મહામહિમ શ્રી નરેન્દ્ર મોદીએ 28-29 ઓક્ટોબર, 2018નાં રોજ જાપાનની મુલાકાત લીધી હતી. તેમણે જાપાનનાં પ્રધાનમંત્રી મહામહિમ શ્રી શિંજો આબે સાથે ભારત-જાપાન વાર્ષિક શિખર સંમેલનની બેઠકમાં ભાગ લીધો હતો. આ મુલાકાત દરમિયાન બંને દેશો વચ્ચે સંબંધોનાં વિકાસ માટે અજોડ સંભવિતતા ઓળખીને પ્રધાનમંત્રી મોદી અને પ્રધાનમંત્રી આબેએ છેલ્લાં ચાર વર્ષમાં બંને દેશો વચ્ચેનાં સંબંધોમાં પ્રાપ્ત થયેલી મહત્ત્વપૂર્ણ સીમાચિહ્નરૂપ સિદ્ધિઓની સમીક્ષા કરી હતી અને ભારત-જાપાનનાં સંબંધોનાં ભવિષ્ય માટે સહિયારા વિઝનને નીચે મુજબ વહેંચ્યું હતું: ભારત અને જાપાન વચ્ચેની વિશેષ વ્યૂહાત્મક અને આંતરરાષ્ટ્રીય ભાગીદારીનાં મૂળિયા ઇતિહાસ અને સહિયારા મૂલ્યો પર આધારિત છે, જે બંને દેશનાં લોકો માટે ઉજ્જવળ ભવિષ્યને સાકાર કરવા સહિયારાં વ્યૂહાત્મક ઉદ્દેશો પાર પાડવા તથા શાંતિ, સમૃદ્ધિ અને પ્રગતિને હાંસલ કરવાનાં સામાન્ય વ્યૂહાત્મક ઉદ્દેશોને આગળ વધારવાનો પાયો છે. બંને પ્રધાનમંત્રીઓએ સંવાદ (
પ્રધાનમંત્રીએ ઓડિશામાં હોસ્પિટલમાં લાગેલી આગમાં મૃત્યુ પામેલા લોકો પ્રત્યે ઊંડા દુઃખની લાગણી વ્યક્ત કરી; રાજ્યને શક્ય તમામ મદદની ખાતરી આપી

પ્રધાનમંત્રી શ્રી નરેન્દ્ર મોદીએ ઓડિશામાં હોસ્પિટલમાં લાગેલી આગમાં મૃત્યુ પામેલ લોકો પ્રત્યે ઊંડા દુઃખની લાગણી વ્યક્ત કરી હતી. પ્રધાનમંત્રીએ ઇજાગ્રસ્ત અને અસરગ્રસ્ત લોકોને કેન્દ્રના સંપૂર્ણ સહકારની ખાતરી પણ આપી હતી. પ્રધાનમંત્રીએ કહ્યું હતું કે, “ઓડિશામાં હોસ્પિટલમાં લાગેલી આગમાં નાગરિકોએ જીવ ગુમાવ્યો છે એ જાણીને ઊંડું દુઃખ અનુભવું છું. આ કરુણાંતિકા સ્તબ્ધ કરી દે તેવી છે. હું શોકગ્રસ્ત કુટુંબોને દિલસોજી પાઠવું છું. મેં મંત્રી જે પી નડ્ડા સાથે વાત કરી હતી અને તમામ ઇજાગ્રસ્તોને એમ્સમાં ખસેડવાની સુવિધા આપવા જણાવ્યું છે. ઇજાગ્રસ્તોની સ્થિતિ ઝડપથી સુધરશે તેવી આશા છે. મેં મંત્રી ધર્મેન્દ્ર પ્રધાન સાથે પણ વાત કરી હતી અને તેમને ઇજાગ્રસ્ત અને અસરગ્રસ્તોને શક્ય તમામ મદદ કરવા જણાવ્યું હતું. ઓડિશાના મુખ્યમંત્રી નવીન પટનાયક સાથે હોસ્પિટલમાં આગની દુર્ઘટના અંગે ચર્ચા કરી હતી. તેમને કેન્દ્રની શક્ય તમામ મદદની ખાતરી આપી હતી.”
સંસદના બજેટ સત્ર 2022 પહેલા પ્રધાનમંત્રીએ મીડિયાને આપેલા નિવેદનનો મૂળપાઠ

નમસ્તે મિત્રો, આજથી બજેટ સત્ર શરૂ થઈ રહ્યું છે. આ બજેટ સત્રમાં હું તમને અને દેશભરના તમામ આદરણીય સાંસદોનું સ્વાગત કરું છું. આજની વૈશ્વિક પરિસ્થિતિમાં ભારત માટે ઘણી તકો રહેલી છે. આ બજેટ સત્રમાં વિશ્વમાં માત્ર ભારતની આર્થિક પ્રગતિ, ભારતમાં રસીકરણ અભિયાન, ભારતની પોતાની શોધેલી રસી સમગ્ર વિશ્વમાં આત્મવિશ્વાસ પેદા કરી રહી છે. આ બજેટ સત્રમાં પણ આપણા સંસદસભ્યોની ચર્ચાઓ, આપણા સંસદસભ્યોની ચર્ચાના મુદ્દાઓ, ખુલ્લા મનની ચર્ચાઓ વૈશ્વિક પ્રભાવ માટે મહત્ત્વની તક બની શકે છે. હું આશા રાખું છું કે તમામ આદરણીય સાંસદો, તમામ રાજકીય પક્ષો ખુલ્લા મનથી સારી ચર્ચા કરીને દેશને પ્રગતિના પંથે લઈ જવામાં, તેને વેગ આપવામાં ચોક્કસપણે મદદરૂપ થશે. એ વાત સાચી છે કે વારંવાર ચૂંટણીના કારણે સત્રો પર પણ અસર થાય છે, ચર્ચાઓ પર પણ અસર થાય છે. પરંતુ હું તમામ આદરણીય સાંસદોને પ્રાર્થના કરીશ કે ચૂંટણીઓ તેમની જગ્યાએ છે, તે ચાલુ રહેશે, પરંતુ અમે ગૃહમાં આ બજેટ સત્ર આખા વર્ષ માટે એક પ્રકારની બ્લૂ પ્રિન્ટ છે અને તેથી તે ખૂબ જ મહત્વપૂર્ણ છે. આપણે આ બજેટ સત્રને સંપૂર્ણ પ્રતિબદ્ધતા સાથે જેટલું વધુ ફળદાયી બનાવીશું તેટલું જ આવનારું વર્ષ તેને નવી આર્થિક ઊંચાઈઓ પર લઈ જવા માટે પણ ઉત્તમ તક હશે. મુક્ત ચર્ચા થવી જોઈએ, વિચારશીલ ચર્ચા થવી જોઈએ, માનવીય સંવેદનાઓથી ભરપૂર ચર્ચા થવી જોઈએ, સારા હેતુ સાથે ચર્ચા થવી જોઈએ, આ અપેક્ષા સાથે, આપ સૌનો ખૂબ ખૂબ આભાર.
પ્રધાનમંત્રીએ મહારાષ્ટ્ર દિવસ પર મહારાષ્ટ્રના લોકોને શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ મહારાષ્ટ્ર દિવસ પર મહારાષ્ટ્રના લોકોને તેમની શુભેચ્છાઓ પાઠવી છે અને મહારાષ્ટ્રના લોકોની સમૃદ્ધિ માટે પ્રાર્થના કરી છે. એક ટ્વીટમાં પ્રધાનમંત્રીએ કહ્યું; "મહારાષ્ટ્ર દિવસ પર મહારાષ્ટ્રના લોકોને શુભકામનાઓ. આ રાજ્યએ રાષ્ટ્રીય પ્રગતિમાં અસાધારણ યોગદાન આપ્યું છે. રાજ્યના લોકોએ વિવિધ ક્ષેત્રોમાં શ્રેષ્ઠ પ્રદર્શન કર્યું છે. હું મહારાષ્ટ્રના લોકોની સમૃદ્ધિ માટે પ્રાર્થના કરું છું."
મંત્રીમંડળે આસામ કરારની કલમ-6 હેઠળ ઘણાં લાંબા સમયથી પડતર માંગણીઓના સંદર્ભમાં ઉચ્ચ સ્તરિય સમિતિની રચના કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આજે આસામ કરાર હેઠળની કલમ-6ના અમલીકરણ માટે તથા કરારના મેમોરેન્ડમ-2003માં દર્શાવેલા પગલાં લેવા તથા બોડો સમુદાયના અન્ય માંગણીઓ માટે ઉચ્ચ સ્તરની સમિતિની રચના કરવા માટેની દરખાસ્તને મંજૂરી આપી છે. 1979-1985 સુધી ચાલેલી આસામ ચળવળ પછી તા. 15 ઓગષ્ટ, 1985ના રોજ આસામ કરાર પર હસ્તાક્ષર કરવામાં આવ્યા હતા. આસામ કરારની કલમ-6 હેઠળ આસામના લોકોની સાંસ્કૃતિક, સામાજિક અને ભાષાકિય ઓળખ અને વારસાની સુરક્ષા, સાચવણી અને પ્રોત્સાહન માટે યોગ્ય બંધારણિય, કાનૂની અને વહિવટી સુરક્ષા માટે સમિતિની રચનાની જોગવાઈ કરવામાં આવી હતી. આમ છતાં એમ જણાયું હતું કે આસામ કલમ-6નો 35 વર્ષ પછી પણ સંપૂર્ણપણે અમલ થયો નથી. કેબિનેટે બંધારણિય, કાનૂની અને વહિવટી સમિતિની રચના કરી છે, જે 1985 પછી લેવાયેલા પગલાંઓની તપાસ કરીને અસરકારક કામગીરી કરશે. આ સમિતિ તમામ લાભાર્થીઓ સાથે ચર્ચા કરશે અને આસામ વિધાનસભામાં આસામના લોકોની સ્થાનિક સ્વરાજની સંસ્થાઓ માટે અનામત બેઠકોની સંખ્યા અંગે પણ આકલન કરશે. આ સમિતિ આસામીઓની તથા અન્ય સ્થાનિક ભાષા જૂથોની સુરક્ષા માટે લેવા જેવા જરૂરી અનામતનાં પગલાંઓની પણ સમીક્ષા કરશે તથા આસામ સરકારમાં અનામતનું પ્રમાણ અને અન્ય પગલાં દ્વારા આસામના લોકોની ઓળખ અને વારસો જાળવી રાખવા માટે તથા સાંસ્કૃતિક, સામાજિક અને ભાષાકિય સુરક્ષા માટે પગલા લેશે. ગૃહ વિભાગ દ્વારા સમિતિની રચના અને ટર્મસ ઑફ રેફન્સ અંગે અલાયદી જાહેરાત કરવામાં આવશે. એવી અપેક્ષા રાખવામાં આવે છે કે સમિતિની રચના કરવાથી આસામ કરારની ભાવના અને સત્વનું અમલીકરણ કરવાનો માર્ગ મોકળો થશે અને આસામના લોકોની લાંબા સમયથી પડતર માંગણી હલ કરવામાં સહાય થશે. કેબિનેટે બોડો સમુદાયની પડતર માંગણીઓ પૂર્ણ કરવા માટે સંખ્યાબંધ પગલાને મંજૂરી આપી છે. બોડો કરાર પર વર્ષ 2003માં હસ્તાક્ષર કરવામાં આવ્યા હતા અને તેના પરિણામે ભારતના બંધારણના પરિશિષ્ટ-6 હેઠળ બોડો લેન્ડ ટેરેટોરિયલ કાઉન્સિલની રચના કરવામાં આવી હતી. આમ છતાં બોડો સમુદાયના વિવિધ સંગઠનોએ ઘણાં લાંબા સમયથી પડતર માંગણીઓ પૂર્ણ કરવા માટે રજૂઆતો કરી હતી. કેબિનેટે આજે બોડો સંગ્રહાલય-સહ-ભાષા અને સાંસ્કૃતિક અભ્યાસ કેન્દ્ર સ્થાપવાની દરખાસ્તને, કોકરાઝાર ખાતે હાલના ઓલ ઈન્ડિયા રેડિયો સ્ટેશનના તથા દૂરદર્શન કેન્દ્રનાં આધુનિકરણ માટે પણ મંજૂરી આપી છે તેમજ બીટીઓડી થઈને પસાર થતી સુપરફાસ્ટ ટ્રેનને અરોનાઈ એક્સપ્રેસનું નામ આપવાની દરખાસ્તને મંજૂરી આપી છે. સંબંધિત મંત્રાલયો આ નિર્ણયોના અમલ માટે જરૂરી પગલાં લેશે. રાજ્ય સરકાર પણ યોગ્ય જમીન નીતિ અને જમીનના કાયદાઓ મારફતે આવશ્યક પગલાં લેશે. આ ઉપરાંત સ્થાનિક સમુદાયો અંગે પરંપરાઓ અને ભાષાઓ બાબતે સંશોધન તથા દસ્તાવેજીકરણ કરવા માટે સંસ્થા સ્થાપવા જરૂરી પગલાં લેવામાં આવશે.
પ્રધાનમંત્રી શ્રીએ ભૂટાનના રાજા જિગ્મે ખેસર નામગ્યેલ વાંગચુક સાથે મુલાકાત કરી

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં ભૂટાનના મહામહિમ રાજા જિગ્મે ખેસર નામગ્યેલ વાંગચુક સાથે મુલાકાત કરી હતી. બંને મહાનુભાવોએ ગાઢ અને અનોખી ભારત-ભૂતાન મિત્રતાને વધુ મજબૂત કરવા વિવિધ વિચારોની ચર્ચા કરી હતી. શ્રી મોદીએ ભારત અને ભૂટાન વચ્ચેના સંબંધોને આકાર આપવા માટે ક્રમિક ડ્રુક ગ્યાલ્પોસ દ્વારા પ્રદાન કરવામાં આવેલ માર્ગદર્શક દ્રષ્ટિ માટે તેમની પ્રશંસા પણ કરી છે." એક ટ્વીટમાં, પ્રધાનમંત્રી શ્રીએ કહ્યું; "ભુટાનના મહામહિમ રાજા સાથે ઉષ્માભરી મુલાકાત કરી. ભારત-ભૂતાનની ગાઢ અને અનોખી મિત્રતાને વધુ મજબૂત કરવા માટે વિવિધ વિચારોની ચર્ચા કરી. અમારા સંબંધોને આકાર આપવા માટે ક્રમિક ડ્રુક ગ્યાલ્પોસ દ્વારા પ્રદાન કરવામાં આવેલ માર્ગદર્શક દ્રષ્ટિ માટે મારી પ્રશંસા વ્યક્ત કરી."
પીએમ છેલ્લા 8 વર્ષમાં યુવા વિકાસ માટેના પ્રયાસોની વિગતો શેર કરે છે

પ્રધાનમંત્રી શ્રી નરેન્દ્ર મોદીએ છેલ્લા 8 વર્ષમાં યુવા વિકાસ માટે સરકારના પ્રયાસોની વિગતો શેર કરી છે. તેમણે તેમની વેબસાઇટ, નમો એપ અને
નૌકાદળ સંબંધિ પાંચ પૂરાણા કાયદાઓ રદ કરીને એડમિરલ્ટી (જ્યુરીસડીક્શન એન્ડ સેટલમેન્ટ ઓફ મેરિટાઈમ ક્લેઈમ્સ) બીલ-2016ને કેબિનેટની મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્ર સરકારની કેબિનેટની બેઠકમાં પાંચ પુરાણા કાયદાઓ રદ કરીને વહાણવટા મંત્રાલયે દરખાસ્ત કરેલ એડમિરલ્ટી (જ્યુરીસડીક્શન એન્ડ સેટલમેન્ટ ઓફ મેરિટાઈમ ક્લેઈમ્સ) બીલ-2016ને મંજૂરી આપવામાં આવી છે. આ વિધેયકમાં નૌકાદળની દેખરેખ હેઠળના સંબંધિત હાલના કાયદાઓનું એકીકરણ કરીને નૌકાદળની દેખરેખ હેઠળની અદાલતોનું કાર્યક્ષેત્ર, આવી અદાલતની પ્રક્રિયાઓ, મેરીટાઈમ કલેઈમ્સ, જહાજો જપ્ત કરવા તથા તે સંબંધિત મુદ્દાઓને આવરી લેવાયા છે. આ દરખાસ્તમાં મુંબઈ, કોલકત્તા અને મદ્રાસ હાઈકોર્ટના કાર્યક્ષેત્રમાં આવતા એડમિરલ્ટી કાર્યક્ષેત્રને લગતા નૌકાદળ હેઠળના બ્રિટીશકાળના પાંચ પુરાણા કાયદાઓ અને સિવિલ બાબતોમાં તેમનું કાર્યક્ષેત્ર ધરાવતા (અ) ધ એડમિરલ્ટી કોર્ટ એક્ટ, 1840 (બ) ધ એડમિરલ્ટી કોર્ટ એક્ટ, 1861 (ક) કોલોનિયલ કોર્ટસ ઓફ એડમિરલ્ટી એક્ટ, 1890, (ડ) કોલોનિયલ કોર્ટસ ઓફ એડમિરલ્ટી (ઈન્ડિયા), એક્ટ 1981 તથા (ઈ) ધ પ્રોવિઝન્સ ઓફ લેટર્સ પેટન્ટ જેવા કાયદાઓ રદ કરાયા છે. એડમિરલ્ટી બીલ-2016ની કેટલીક વિશેષતાઓ આ વૈધાનિક દરખાસ્તથી મેરીટાઈમ કાનૂની સમુદાયની લાંબા સમયની માગ પૂરી થશે. આ વિધેયકના કેટલાક વિશિષ્ટ પાસા નીચે મુજબ છે: • આ વિધેયકમાં ભારતના સાગરકાંઠે આવેલી હાઈકોર્ટોને કાયદા હેઠળનું ન્યાયક્ષેત્ર ગણવામાં આવી છે અને આ કાર્યક્ષેત્રને સમુદ્ર જળ સીમા સુધી વિસ્તારાયું છે. • આ કાર્યક્ષેત્રને કેન્દ્ર સરકારના જાહેરનામા દ્વારા એક્સક્લુઝિવ ઈકોનોમિક ઝોન અથવા તો ભારતના અન્ય મેરિટાઈમ ઝોન અથવા ભારતની હદમાં આવતા ટાપુઓના હિસ્સાઓમાં પણ વિસ્તારી શકાશે. • આ વૈધાનિક કાયદો તેનું મૂળ સ્થાન કે માલિકનું વતન કોઈપણ હોય તો પણ દરેક જહાજને લાગુ પડશે. • ભારતીય જહાજો અને બાંધકામ હેઠળના જહાજોને આ કાયદાના અમલમાંથી મુક્તિ અપાઈ છે, પરંતુ કેન્દ્ર સરકારને જરૂર જણાય તો જાહેરનામું બહાર પાડીને આવા જહાજોને કાયદો લાગુ પાડવાની સત્તા રહેશે. • આ કાયદો યુધ્ધ જહાજો કે નૌકાદળ દ્વારા નોન-કોમર્શિયલ હેતુથી ઉપયોગમાં લેવાતા જહાજોને લાગુ પડશે નહીં. • આ કાયદા હેઠળ વિધેયકમાં જેની યાદી અપાઈ છે તેવા મેરીટાઈમ દાવાઓની ન્યાય પ્રક્રિયા તથા ન્યાયક્ષેત્રને આવરી લેવાશે. • ચોક્કસ સંજોગોમાં મેરીટાઈમ દાવાઓની સુરક્ષા માટે જહાજને જપ્ત કરી શકાશે. • જ્યારે કોઈ જહાજ નવા માલિકને તબદીલ થતું હોય ત્યારે પસંદગીના મેરીટાઈમ દાવાઓ ચોક્કસ સમય મર્યાદામાં મેરીટાઈમ લિયન્સ દ્વારા પૂરા કરવાના રહેશે. • આ વિધેયકમાં જે પાસાઓ અંગે જોગવાઈ કરવામાં ન આવી હોય ત્યાં સિવિલ પ્રોસિજર કોડ-1908 લાગુ પડશે. પશ્ચાદ્દ ભૂમિકા ભારત એક અગ્રણી મેરીટાઈમ દેશ છે અને તેના 95 ટકા ટ્રેડ વોલ્યુમનું મેરીટાઈમ હેરફેર દ્વારા પરિવહન થાય છે. આમ છતાં, હાલના કાનૂની માળખામાં નૌકાદળ સંબંધિત ન્યાયક્ષેત્ર બ્રિટીશકાળમાં ઘડાયેલા કાયદાઓ મુજબ ચાલ્યું આવતું હતું. એડમિરલ્ટી જ્યુરિડીક્શન (ન્યાયક્ષેત્ર) માં દરિયાઈ માર્ગે તથા જળ માર્ગે જહાજો હંકારવા બાબતે હાઈકોર્ટોની સત્તાઓનો સમાવેશ થતો હતો. નૌકાદળ અંગેના પાંચ કાયદાઓ રદ કરીને સરકારે વહિવટમાં અવરોધરૂપ બની રહેલા પુરાણા કાયદાઓ રદ કરવાની ખાત્રીનું પાલન કર્યું છે.
પ્રધાનમંત્રી આવતીકાલે કર્ણાટકની મુલાકાતે - 29-10-2017

પ્રધાનમંત્રી શ્રી નરેન્દ્ર મોદી આવતીકાલ 29-10-2017 ના રોજ કર્ણાટકની મુલાકાત લેશે. તેઓ દિવસ દરમિયાન ત્રણ જાહેર સભાઓને સંબોધિત કરશે. તેઓ ધર્મસ્થળમાં શ્રી મંજુનાથ મંદિરમાં દર્શન કરીને રાજ્યનો પ્રવાસ શરૂ કરશે. તેઓ એક જાહેરસભા સંબોધશે અને ઉજિરમાં શ્રી ક્ષેત્ર ધર્મસ્થળ રૂરલ ડેવલપમેન્ટ પ્રોજેક્ટમાં લાભાર્થીઓને રૂપે કાર્ડનું વિતરણ કરશે. તેનાથી સ્વયં સહાય જૂથો કેશલેસ ડિજિટલ વ્યવહારો શરૂ કરી શકશે. ત્યારબાદ પ્રધાનમંત્રી બેંગાલુરૂની મુલાકાત લેશે, જ્યાં તેઓ દશામહ સૌંદર્યલહરી પરાણયોત્સવ મહાસર્મપણમાં એકત્રિત જનમેદનીને સંબોધિત કરશે. સૌંદર્યલહરી આદિ શંકરાચાર્ય રચિત શ્લોકોનો સમૂહ છે. એકસૂરમાં આ શ્લોકોનાં સામૂહિક પારાયણ માટે આ કાર્યક્રમનું આયોજન કરવામાં આવ્યું છે. દિવસનાં અંતે બિડરમાં પ્રધાનમંત્રી બિડર-કાલબુર્ગી ન્યૂ રેલવે લાઇનનું ઉદ્ઘાટન કરશે. તેઓ અહીં પણ એક જાહેરસભાને સંબોધિત કરશે.
પ્રધાનમંત્રીએ સીમા માર્ગ સંગઠન (બીઆરઓ)ના સ્થાપના દિવસના પ્રસંગે તેના તમામ કર્મચારીઓને અભિનંદન પાઠવ્યા.

પ્રધાનમંત્રી શ્રી નરેન્દ્ર મોદીએ સીમા માર્ગ સંગઠન(બીઆરઓ)ના સ્થાપના દિવસના પ્રસંગે તેના તમામ કર્મચારીઓને અભિનંદન પાઠવ્યા હતાં. પ્રધાનમંત્રીએ જણાવ્યું હતું કે “બીઆરઓ સ્થાપના દિવસના અવસરે તેના તમામ કર્મચારીઓને અભિનંદન. રાષ્ટ્ર પ્રત્યેની તેમની ઉત્કૃષ્ટ સેવા પર આપણને ગર્વ છે”.
પ્રધાનમંત્રીએ છત્તીસગઢના કલાકાર શ્રી શ્રવણ કુમાર શર્મા સાથે મુલાકાત કરી

પ્રધાનમંત્રી શ્રી નરેન્દ્ર મોદીએ છત્તીસગઢના કલાકાર શ્રી શ્રવણ કુમાર શર્મા સાથે નવી દિલ્હીમાં તેમના નિવાસસ્થાને મુલાકાત કરી હતી. આ કલાકારે પ્રધાનમંત્રીને તેમનું ચિત્ર રજૂ કર્યું. પ્રધાનમંત્રીએ ટ્વીટ કર્યું; "છત્તીસગઢના એક પ્રતિભાશાળી કલાકાર શ્રી શ્રવણ કુમાર શર્માને મળ્યો. તેઓ વર્ષોથી ચિત્રકામ કરે છે અને આદિવાસી કલા પ્રત્યે ખૂબ જ જુસ્સાદાર છે."
પ્રધાનમંત્રી 17 જુલાઈ, 2020ના રોજ ECOSOCના હાઈ-લેવલ સેગ્મેન્ટને સંબોધિત કરશે

પ્રધાનમંત્રી શ્રી નરેન્દ્ર મોદી શુક્રવારે 17 જુલાઈ, 2020ના રોજ ન્યુયોર્કમાં આયોજિત સંયુક્ત રાષ્ટ્રના આર્થિક અને સામાજિક પરિષદના વાર્ષિક હાઈ-લેવલ સેગ્મેન્ટમાં, વર્ચ્યુઅલ રીતે 0930-1130 કલાકે (સ્થાનિક સમય) મુખ્ય સંબોધન આપશે. પ્રધાનમંત્રી શ્રી, નોર્વેના પ્રધાનમંત્રી અને યુએન સેક્રેટરી જનરલ શ્રી એન્ટોનિયો ગુટેરેસ સાથે મળીને સમાપન સમારંભમાં સંબોધન કરશે. વાર્ષિક હાઈ-લેવલ સેગ્મેન્ટમાં સરકાર, ખાનગી ક્ષેત્ર, નાગરિક સમાજ અને શિક્ષણવિદ્યાના ઉચ્ચ-સ્તરના પ્રતિનિધિઓના વિવિધ જૂથને સામેલ કરવામાં આવે છે. આ વર્ષના હાઈ-લેવલ સેગ્મેન્ટની થીમ છે, “
પ્રધાનમંત્રીએ સુબ્રમણ્યમ ભારતીની જયંતી પર એમને યાદ કર્યા

પ્રધાનમંત્રી શ્રી નરેન્દ્ર મોદીએ સુબ્રમણ્યમ ભારતીને તેમની જન્મજયંતી નિમિત્તે યાદ કર્યા હતા. પ્રધાનમંત્રીએ કહ્યું કે, “મહાન સુબ્રમણ્યમ ભારતીને તેમની જન્મજયંતી પ્રસંગે યાદ કરું છુ. ‘મહાકવિ ભરતિયાર’ ના રૂપમાં જાણીતા ભારતી દેશભક્તિ, સમાજ સુધારણા, કાવ્ય પ્રતિભા અને નિર્ભયતાના અદમ્ય ઉદાહરણનું પ્રતીક છે. તેમના વિચારો અને કાર્યો હંમેશાં આપણને બધાને પ્રેરણા આપે છે. સુબ્રમણ્યમ ભારતી ન્યાય અને સમાનતામાં સૌથી વધુ વિશ્વાસ ધરાવતા હતા. તેમણે એકવાર કહ્યું હતું, ‘જો કોઈ માણસ ભૂખમરાથી પીડાય છે, તો આપણે આખી દુનિયાનો નાશ કરીશું.’ તે માનવપીડા ઘટાડવા અને સશક્તીકરણમાં આગળ વધવા પ્રત્યેનું તેમનું વલણ દર્શાવે છે. ”
પ્રધાનમંત્રી શ્રી નરેન્દ્ર મોદી અને બ્રિટનનાં પ્રધાનમંત્રી મહામહિમ બોરિસ જૉહન્સન વચ્ચે ટેલીફોન પર વાત થઈ

પ્રધાનમંત્રી શ્રી નરેન્દ્ર મોદીએ આજે બ્રિટનનાં પ્રધાનમંત્રી મહામહિમ બોરિસ જૉહન્સન સાથે ફોન પર વાત કરી હતી. બંને નેતાઓએ નવા દાયકામાં ભારત અને બ્રિટન વચ્ચેની વ્યૂહાત્મક ભાગીદારીને વધારે મજબૂત કરવાની ઇચ્છા વ્યક્ત કરી હતી. તેઓ સંમત થયા હતા કે, આ ભાગીદારી બંને દેશો વચ્ચેનાં સંબંધોને ગાઢ બનાવવાનાં ઉદ્દેશ તરફ વિસ્તૃત રૂપરેખા ઘડવામાં ઉપયોગી થશે. બંને નેતાઓએ જળવાયુ પરિવર્તન, ખાસ કરીને કોઅલિશન ફોર ડિઝાસ્ટર રિસાયલન્ટ ઇન્ફ્રાસ્ટ્રક્ચર (સીડીઆરઆઈ)નાં સંદર્ભમાં ભારત અને બ્રિટન વચ્ચેનાં સાથસહકારનાં સંબંધ પર સંતોષ વ્યક્ત કર્યો હતો. પ્રધાનમંત્રી મોદીએ ચાલુ વર્ષનાં અંતમાં ગ્લાસગૉમાં આયોજિત સીઓપી-26માં આમંત્રણ આપવા બદલ પ્રધાનમંત્રી જૉહન્સનનો આભાર માન્યો હતો. બંને પ્રધાનમંત્રીઓએ કોવિડ-19 રોગચાળા પર અભિપ્રાયોનું આદાન-પ્રદાન કર્યું હતું. પ્રધાનમંત્રી શ્રી મોદીએ બ્રિટનનનાં આરોગ્ય મંત્રી શ્રીમતી નાદિન ડોરીસનો કોરોનાવાયરસ માટેનો ટેસ્ટ પોઝિટિવ આવવા પર ચિંતા વ્યક્ત કરી હતી અને તેમની તબિયતમાં ઝડપથી સુધારો થાય એવી શુભેચ્છા પાઠવી હતી. પ્રધાનમંત્રી મોદીએ પારસ્પરિક અનુકૂળ તારીખો પર શ્રી જૉહન્સનને ભારતની મુલાકાત લેવા આમંત્રણ આપ્યું હતું.